text: भारतीय खनिज उद्योग महासंघ (फिमी) ने इस सम्‍मेलन में साझेदार होने पर अपनी सहमति जता दी है। सीधे खनन गतिविधि से अत्‍यंत निकटता से जुड़े हुए अथवा खनिज उत्‍पादन प्रक्रिया का अभिन्‍न अंग माने जाने वाले सार्वजनिक क्षेत्र उपक्रम (पीएसयू) भी उन प्रमुख हितधारकों में शामिल हैं जो इस सम्‍मेलन के आयोजन में मंत्रालय की सहायता करेंगे। इन पीएसयू में खान मंत्रालय के अधीनस्‍थ एचसीएल, नाल्को एवं एमईसीएल शामिल हैं। इसके अलावा इन पीएसयू में ऐसी कंपनियां जैसे कि एचजेडएल एवं बाल्‍को भी शामिल हैं जिनमें सरकारी हिस्‍सेदारी खान मंत्रालय के प्रशासकीय नियंत्रण में है।